Na temelju odredbi članka 2. stavak (1) točka 106. i članka 5. stavak (1) točka 14. Zakona o sigurnosti prometa na cestama („Narodne novine“, broj 67/2008, 48/2010, 74/2011, 80/2013, 158/2013, 92/2014, 64/2015, 108/2017, 70/2019, 42/2020, 85/2022), odredbe članka 35. Zakona o lokalnoj i područnoj (regionalnoj) samoupravi („Narodne novine“, broj 33/2001, 60/2001, 129/2005, 109/2007, 36/2009, 125/2008, 36/2009, 150/2011, 144/2012, 123/2017, 98/2019, 144/2020), odredbi članka 39. Statuta Grada Dubrovnika („Službeni glasnik Grada Dubrovnika“, broj 2/21) i članka 16. stavak 1. točka 8) Odluke o uvjetima ulaza, prometovanja i izlaza vozila iz zone prometa u zaštićenoj kulturno-povijesnoj cjelini i kontaktnoj zoni Grada Dubrovnika („Službeni glasnik Grada Dubrovnika“, broj \_\_/\_\_) Gradsko vijeće Grada Dubrovnika na XX. sjednici, održanoj XXXXXXXX 2024.,  donijelo je

**O D L U K U**

**o uvjetima, postupku, načinu raspisivanja i provedbe javnog natječaja temeljem kojeg pravne i fizičke osobe-obrtnici koji obavljaju autotaksi prijevoz, ostvaruju pravo ulaza, prometovanja i izlaza iz užeg područja grada Dubrovnika za određeni broj vozila**

Članak 1.

Ovom Odlukom uređuju se uvjeti, postupak, načinu raspisivanja i provedbe javnog natječaja temeljem kojeg pravne i fizičke osobe-obrtnici koji obavljaju autotaksi prijevoz ostvaruju pravo ulaza, prometovanja i izlaza iz užeg područja grada Dubrovnika za određeni broj vozila.

Cilj odobravanja ulaza, prometovanja i izlaza iz područja užeg središta grada Dubrovnika, kao dijela zone prometa u zaštićenoj kulturno-povijesnoj cjelini i kontaktnoj zoni grada Dubrovnika u smislu Odluke o uvjetima ulaza, prometovanja i izlaza vozila iz zone prometa u zaštićenoj kulturno-povijesnoj cjelini i kontaktnoj zoni grada Dubrovnika („Službeni glasnik Grada Dubrovnika“, broj \_\_/\_\_ ), određenom broju vozila putem javnog natječaja zadovoljavanje je javnog interesa u smislu dostupnosti autotaksi usluge, organizacije prometa u mirovanju, osiguravanja protočnosti i sigurnosti prometa na području grada Dubrovnika, osobito područja oko Povijesne jezgre grada Dubrovnika, a sve s ciljem smanjenja broja osobnih vozila na samom kolniku u neposrednoj blizini Povijesne jezgre grada Dubrovnika i time smanjenja zagušenja prometnog tijeka i omogućavanja pristupa interventnim vozilima (hitna pomoć, vatrogasci i slično).

**Članak 2.**

Pravne i fizičke osobe-obrtnici koji obavljaju autotaksi prijevoz ostvaruju pravo ulaza, prometovanja i izlaza iz užeg područja grada Dubrovnika na temelju javnog natječaja i za pojedino vozilo za koje se prijavljuje.

Pravo iz stavka 1) ovoga članka u pravilu se ostvaruje na razdoblje od 1 (jedne) godine osim ako je iznimno drugačije utvrđeno javnim natječajem.

**Članak 3.**

U smislu Odluke o uvjetima ulaza, prometovanja i izlaza vozila iz zone prometa u zaštićenoj kulturno-povijesnoj cjelini i kontaktnoj zoni grada Dubrovnika osobe koje su izabrane na temelju javnog natječaja ostvaruju pravo na odobrenje/ smeđu propusnicu.

Za odobrenje/smeđu propusnicu kojom se stječe pravo ulaza, prometovanja i izlaza iz užeg područja grada Dubrovnika na temelju javnog natječaja ne plaća se naknada.

**Članak 4.**

Pravo stečeno temeljem javnog natječaja iz članka 2. ove Odluke nije prenosivo.

**Članak 5.**

Javni natječaj iz članka 2. raspisuje gradonačelnik, na prijedlog upravnog odjela nadležnog za promet.

Prijedlog iz stavka 1. ovoga članka mora sadržavati ukupni broj odobrenja/smeđih propusnica u odnosu na pravne i fizičke osobe-obrtnike koje obavljaju usluge autotaksi prijevoza za koji Grad Dubrovnik procjeni da je u javnom interesu, odnosno sadrži razloge legitimnog cilja iz članka 1. stavak 2) ove Odluke sukladno prometnoj analizi Fakulteta prometnih znanosti Sveučilišta u Zagrebu.

Prijedlog iz stavka 1. ovoga članka mora sadržavati i najveći broj odobrenja/smeđih propusnica koje može ostvariti pojedini prijavitelj na natječaj, a pri čemu su odobrenja/smeđe propusnice vezane uz određenu upisnu registarsku oznaku vozila za koje se izdaje.

Tekst javnog natječaja objavljuje se na oglasnoj ploči Grada Dubrovnika, u lokalnom tisku i na internetskim stranicama Grada Dubrovnika.

**Članak 6.**

Tekst javnog natječaja sadrži:

―    broj odobrenja/smeđih propusnica kojima se ostvaruju pravo ulaza, prometovanja i izlaza iz užeg područja grada Dubrovnika sukladno članku 5. stavak 2. ove Odluke;

―   broj odobrenja/smeđih propusnica koje može ostvariti pojedini prijavitelj, sukladno članku 5. stavak 3. ove Odluke;

―     vrijeme na koje se dodjeljuje odobrenje/smeđa propusnica;

―     pravo sudjelovanja u natječaju;

―     dokaze koji se moraju priložiti uz prijavu sukladno članku 6, 7. i 8. ove Odluke;

―     rok za podnošenje i način predaje prijave;

―     naziv i adresu tijela kojem se prijave podnose;

―     ostale posebne uvjete.

Pod posebnim uvjetima iz prethodnog stavka ovoga članka smatraju se:

―    da je prijavitelj registriran za obavljanje djelatnosti autotaksi prijevoza

―    da prijavitelj nema dugovanja prema Gradu Dubrovniku

―    da prijavitelj nema dugovanja s osnove dospjelih poreznih obveza i

obveza za mirovinsko i zdravstveno osiguranje

―     da se protiv prijavitelja ne vodi kazneni postupak i/ili osoba ovlaštena za zastupanje

prijavitelja nije pravomoćno osuđena za kaznena djela propisana odredbama članka

251. Zakona o javnoj nabavi („Narodne novine“, br. 120/16, 114/22);

―    da prijavitelj ima dozvolu za obavljanje autotaksi prijevoza na području grada

Dubrovnika izdanu od Grada Dubrovnika (da je upisan u evidenciju o izdanim autotaksi dozvolama) ili nadležnog Ministarstva temeljem članka 47. Zakona o prijevozu u cestovnom prometu („Narodne novine“, br. 41/18, 98/19, 30/21, 89/21, 114/22)

―    da dostavi izvod iz Baze izdanih licencija i dozvola za autotaksi prijevoz, koja je

sastavni dio Nacionalnog registra cestovnih prijevoznika iz kojeg će biti razvidna

 registarska oznaka za vozilo za koje se prijavljuje za stjecanje odobrenja po javnom

 natječaju;

* da ostvari najviše bodova u skladu sa kriterijima\*, kako slijedi:

|  |  |  |
| --- | --- | --- |
| **Redni broj** | **Kriteriji za utvrđivanje prednosti za izdavanje odobrenja/smeđe propusnice** | **bodovi** |
| 1. | pravna osoba ili fizička osoba obrtnik koja nema propusnicu za ulazak, prometovanje i izlaz vozila iz zone prometa u zaštićenoj kulturno-povijesnoj cjelini i kontaktnoj zoni grada Dubrovnika po drugoj osnovi – u svrhu obavljanja autotaksi djelatnosti  | 20 |
| 2. | fizička osoba obrtnik koji ima status hrvatskog branitelja | 10 |
| 3. | vozilo do 1 godine starosti | 10 |
| 4. | vozilo (više) od 1 do 2 godine starosti | 8 |
| 5. | vozilo (više) od 2 do 3 godine starosti | 6 |
| 6. | vozilo (više) od 3 do 4 godine starosti | 4 |
| 7. | vozilo (više) od 4 do 5 godina starosti | 2 |
| 8 | vozilo starije od 5 godina | 1 |
| 9. | električno vozilo | 10 |
| 10.  | hibridno vozilo | 5 |
| 11. | vozilo omogućava prijevoz osoba u invalidskim kolicima | 10 |
| 12. | nekažnjavanost za prometne prekršaje sukladno propisima o sigurnosti prometa na cestama, propisima o prijevozu u cestovnom prometu te odlukama Grada Dubrovnika u nadležnosti komunalnog odnosno prometnog redarstva Grada Dubrovnika u protekle dvije godine prije dana objave javnog natječaja. | 10  |

 \**Svi bodovi iz tablice se zbrajaju izuzev bodova od 3. do 8. koji se međusobno isključuju te se boduje isključivo jedna oznaka starosti vozila s pripadajućim bodovima.*

**Članak 7.**

Pisana prijava za sudjelovanje u javnom natječaju mora sadržavati:

―    osnovne i kontakt podatke o pravnoj ili fizičkoj osobi-obrtniku koja se natječe,

―    isprave iz članka 8. ove Odluke u svezi članka 6. ove Odluke.

Prijava se podnosi na posebnom obrascu koji se objavljuje uz javni natječaj.

**Članak 8.**

Uz pisanu prijavu sudionici javnog natječaja moraju dostaviti:

―    izvod iz sudskog registra ili drugog odgovarajućeg registra iz kojeg je razvidno da je prijavitelj registriran za obavljanje djelatnosti autotaksi prijevoza ne stariju od 30 (trideset) dana u odnosu na dan objave javnog natječaja;

―   potvrdu o nepostojanju dugovanja prema Gradu Dubrovniku ne stariju od 30 (trideset) dana u odnosu na dan objave javnog natječaja;

―     potvrdu Porezne uprave iz koje je razvidno da je sudionik ispunio obveze plaćanja dospjelih poreznih obveza i obveza za mirovinsko i zdravstveno osiguranje; ne stariju od 30 (trideset) dana u odnosu na danobjave javnog natječaja;

―     dokaz da se protiv osobe ovlaštene za zastupanje ne vodi kazneni postupak i da osoba ovlaštena za zastupanje nije pravomoćno osuđena za kaznena djela propisana odredbama članka 251. Zakona o javnoj nabavi („Narodne novine“, br. 120/16, 114/22);

 ― dokaz za obavljanje autotaksi prijevoza na području grada Dubrovnika izdanu od Grada Dubrovnika (da je upisan u evidenciju o izdanim autotaksi dozvolama) ili nadležnog Ministarstva temeljem članka 47. Zakona o prijevozu u cestovnom prometu („Narodne novine“, br. 41/18, 98/19, 30/21, 89/21, 114/22)

― izvod iz Baze izdanih licencija i dozvola za autotaksi prijevoz, koja je sastavni dio Nacionalnog registra cestovnih prijevoznika **za vozilo za koje se traži odobrenje/smeđa propusnica,**

―    dokaze potrebne za ocjenu/bodovanje kriterija iz članka 6. ove Odluke, a na koje se prijavitelj poziva,

―    druge dokaze koji su predviđeni javnim natječajem.

Isprave iz prethodnog stavka dostavljaju se u izvorniku ili u ovjerenoj preslici.

Podatke o tome je li pravna osoba ili fizička osoba obrtnik ostvarila propusnicu za ulazak, prometovanje i izlaz vozila iz zone prometa u zaštićenoj kulturno-povijesnoj cjelini i kontaktnoj zoni grada Dubrovnika po drugoj osnovi – u svrhu obavljanja autotaksi djelatnosti te je li prijavitelj počinio prometne prekršaje sukladno propisima o sigurnosti prometa na cestama, propisima o prijevozu u cestovnom prometu te odlukama Grada Dubrovnika u nadležnosti komunalnog odnosno prometnog redarstva Grada Dubrovnika u protekle dvije godine prije dana objave javnog natječaja utvrdit će upravni odjel za promet po službenoj dužnosti na zahtjev Povjerenstva iz članka 10. ove Odluke.

U slučaju jednakog broja bodova prilikom vrednovanja po kriterijima iz članka 6. ove Odluke, prednost ima prijavitelj čija je prijava ranije zaprimljena na javni natječaj.

Kad je prijava upućena poštom preporučeno ili predana ovlaštenom pružatelju poštanskih usluga, dan predaje pošti, odnosno ovlaštenom pružatelju poštanskih usluga smatra se danom predaje prijave na javni natječaj.

Po okončanju natječaja dokazi i isprave se ne vraćaju sudionicima natječaja.

**Članak 9.**

Prijave za javni natječaj dostavljaju se u zatvorenoj omotnici s naznakom naziva natječaja, na adresu Grada Dubrovnika, Pred Dvorom 1, Dubrovnik, preporučenom pošiljkom ili u pisarnicu.

Prijave moraju biti dostavljene u roku koji je naveden u javnom natječaju.

**Članak 10.**

Gradonačelnik imenuje Povjerenstvo za provedbu javnog natječaja koje se sastoji od tri člana.

Povjerenstvo ne razmatra nepotpune, nepravovaljane i nepravovremene prijave.

**Članak 11.**

Povjerenstvo na temelju provedenog natječajnog postupka predlaže upravnom odjelu nadležnom za promet odluku o izboru najpovoljnijeg/ih prijavitelja u skladu sa kriterijima koji su definirani Javnim natječajem i ovom Odlukom.

Na temelju prijedloga iz stavka (1) ovoga članka, upravni odjel nadležan za promet izdaje odobrenje za konkretno vozilo(a) kojim se omogućuje ulaz, prometovanje i izlaz vozila iz zone prometa u zaštićenoj kulturno-povijesnoj cjelini i kontaktnoj zoni grada Dubrovnika (smeđu propusnicu).

**Članak 12.**

Gradonačelnik zadržava pravo poništenja natječaja ili dijela natječaja, bez davanja posebnog obrazloženja.

Sudionici natječaja bit će obaviješteni o ishodu natječaja u roku od 15 (petnaest) dana nakon otvaranja zaprimljenih prijava.

Protiv odluke kojom prijavitelj nije izabran može se izjaviti prigovor u roku od 8 (osam) dana od dana zaprimanja pismena. O prigovoru odlučuje gradonačelnik. Odluka gradonačelnika je izvršna.

**Članak 13.**

Odobrenje/smeđa propusnica nije prenosiva i može je koristiti samo prijevoznik kojem je izdana i to isključivo za vozilo određene registarske oznake za koju je odnosi.

Odabrani sudionik natječaja ne smije smeđu propusnicu koristiti u suprotnosti s odredbama Odluke o uvjetima ulaza, prometovanja i izlaza vozila iz zone prometa u zaštićenoj kulturno-povijesnoj cjelini i kontaktnoj zoni grada Dubrovnika („Službeni glasnik Grada Dubrovnika“, broj \_\_/\_\_ ).

**Članak 14.**

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA:

URBROJ:

Dubrovnik,

Predsjednik Gradskog vijeća:

**mr.sc. Marko Potrebica,** v. r.

------------------------------------------------